Գալով այսօրուան իրավիճակին՝ յիշեցնենք, որ Կութայի դէպքերուն թէժացումէն ի վեր կարեւոր առաքելութեամբ հանդէս կու գար Սուրիոյ մէջ տեղակայուած ռուսական զօրքերու հրամանատարութիւնը, որուն հիմնական նպատակն է Կութայի մէջ գտնուող եւ մինչեւ 26 հազարի հասնող ահաբեկիչներուն հետ համաձայնութիւն գոյացնել եւ առիթ տալ անոնց, որ զինաթափուին եւ այդ շրջանէն հեռանան, այսօրուան դրութեամբ Սուրիոյ ահաբեկիչներուն «հիմնական վայր» հանդիսացող Իտլիպ քաղաքէն: Նոյն տիպի համաձայնութիւններ եղած էին Հոմսի, Համայի ու նաեւ Հալէպի մէջ: